Псалъэ зэблагъэхэр
«Къущхьэ», «къурш» жыIэкIэхэр зэрызэпэгъунэгъум ди тхыгъэхэм ящыщ зым и гугъу щытщIауэ щытащ. АбыкIэ щапхъэхэр иджы къэтхьынщ.

«Къурш»
Къурш - мывэрэ къыр дзакIэжьу зэхэлъ бгы лъагэхэр
Къуршырыс - бгырыс, «къущхьэдэс» псалъэм пэгъунэгъущ
Къуршыбэ - къыр дзакIэжьрэ бгыщхьэ сыджу зэхэлъ щIыналъэ
Къуршыщхьэ – бгыщхьэ.
Къурш сыдж - къуршыщхьэ, къурш щыгу.
Къуршыбгъэ – псэущхьэхэр къэзыущэкIуу, къырылъэ лъагапIэхэм узыщрихьэлIэ къуалэ абрагъуэ.
Къурш ажэ – къырылъэ лъагапIэхэм щыпсэу бжэн.
Къуршкъаплъэн - джэду теплъэ зиIэу къырыщхьэ уэсхэм щыпсэу псэущхьэ (снежный барс).

БЭРАУ Бышэ.
